**VRIJEME OSTVARIVANJA:** od 30. ožujka do 3. travnja 2020.

**BROJ SATI NASTAVE**: 4

**PODRUČJA PREDMETA I TEME:**

**Hrvatski jezik i komunikacija**

Subjektna rečenica

(1 sat)

**Književnost i stvaralaštvo**

Moj književni junak

projekt

(3 sata)

**SUBJEKNA REČENICA (31.3.)**

Udžbeničku jedinicu svladao/svladala si ako na kraju svih aktivnosti **pošalješ učiteljici PRIVATNU PORUKU NA YAMMER s obavijesti da si sve zadatke riješio/riješila u jednoj kratkoj rečenici**.

Ako nisi izvršio/izvršila sve zadatke, nemoj slati poruku

**Ništa ne moraš prilagati kao dokaz o riješenim zadatcima.** Učiteljica ti vjeruje da si sve napravio/napravila. Ti si odgovoran/odgovorna!

**Rok za slanje poruke: 2. 4. 2020. do 13 sati (četvrtak)**

**OPIS AKTIVNOSTI**

**1. aktivnost – Ponavljanje**

Ove godine naučio/naučila si gramatičko ustrojstvo rečenice. Ponovi prema ovim pitanjima sve što si naučio/naučila dosad o subjektu. Pomoći će ti sažetak koji se nalazi u produžetku.

*Što je subjekt?*

*Na koja pitanja odgovara subjekt?*

*Koje vrste riječi mogu u rečenici biti subjekt?*

*Koja je razlika između izrečenoga i neizrečenog subjekta?*

*Što je besubjektna rečenica?*

**Aktivnost se smatra završenom kad ponoviš subjekt prema pitanjima.**

**2. aktivnost – Digitalne igre**

Ponovi subjekt tako što ćeš odigrati i dvije digitalne igre na ovim poveznicama:

Iz ponuđenih rečenica trebaš ispisati subjekt i odrediti kojoj vrsti riječi subjekt pripada.

<https://h5p.org/h5p/embed/608587>

Odgovori na pitanja vezana uz rečenice na fotografijama.

<https://h5p.org/h5p/embed/621680>

Predikati subjekt – niz zadataka

<https://h5p.org/h5p/embed/618827>

**Aktivnost se smatra završenom kad odigraš sve igre bez pogreške.**

**3. aktivnost – Subjektna rečenica – bilješke**

Pročitaj udžbeničku jedinicu *Subjektna rečenica*. S pomoću udžbenika i sažetka napiši u bilježnicu kratke bilješke.

**Ne moraš ih slati učiteljici na uvid. Nauči ono što si zapisao/zapisala.**




**Aktivnost se smatra završenom kad napišeš kratke bilješke u bilježnicu i naučiš sadržaje učenja o subjektnoj rečenici.**

**4. aktivnost – Zadatci**

**4. aktivnost – Subjektna rečenica – nastavni listić**

**Riješi zadatke na nastavnom listiću o predikatnoj i subjektnoj rečenici ILI PREPIŠI ZADATKE U BILJEŽNICU.**



**Aktivnost se smatra završenom kad riješiš nastavni listić sa zadatcima i zalijepiš ga u bilježnicu.**

**Ne moraš ga slati učiteljici na uvid. Učiteljica vjeruje da si sve zadatke napravio/napravila odgovorno i savjesno.**

**MOJ KNJIŽEVNI JUNAK – lutka i monolog (2.-3.4.)**

projekt

**VRIJEME OSTVARIVANJA:** 3 sata

**Snimku projekta pošalji učiteljici KAO PRIVATNU PORUKU NA YAMMER.**

**Rok za slanje projekta: 7. 4. 2020. (utorak)**

**OPIS AKTIVNOSTI**

Osmisli lutku i monolog omiljenoga književnog junaka i snimi ga.

**1. PRIPREMA**

**Odaberi književni lik** s kojim osjećaš duboku povezanost, a upoznao si ga u djetinjstvu čitajući dječje knjige. Neka to bude lik s kojim se možeš poistovjetiti jer su vam karakteri i način razmišljanja i ponašanje slični, zbog čega možeš čitajući knjigu, bez problema uskliknuti: Vidi, pa to sam ja! Tvoj književni junak ne mora biti iz tvoje čitanke, može biti iz bilo koje knjige koju si pročitao/pročitala, ali davno, dok si bio dijete!

**2. STVARANJE**

Pažljivo **napiši njegov književni portret**. Pronađi pojedinosti opisa njegova vanjskog izgleda, ispiši njegove osobine: dobro se upoznaj s njim. Vizualiziraj ga tako što ćeš napraviti crteže – skice.

Napravi lutkicu za književnog junaka i odjeni je u odjeću koju ćeš odabrati ili prema opisu u knjizi ili se odluči za originalnu kombinaciju odjeće (sad si se već dobro upoznao/upoznala s likom).

**Napiši tekst od 150-200 riječi u prvoj osobi**, ali tako da tvoj lik govori o problemima koje ima u knjizi. Kako je mogao riješiti probleme? Koji su mu likovi iz knjige dragi, koji mu idu na živce i sl. Monolog može biti duhovit i možeš ga stvaralački nadograditi (dodati nove likove, promijeniti jesto i vrijeme radnje, promijeniti kraj…).

Uvježbaj tekst za izvođenje. Dobro se pripremi jer ćeš ti sada biti omiljeni književni junak, ali ćeš kroz njega progovarati o njegovim sumnjama, problemima, osjećajima, uspjesima i sl.

**3. PREDSTAVLJANJE**

**Svoj monolog snimi mobitelom tako da se dobro vidi lutkica i čuje glas. Snimku pošalji učiteljici KAO PRIVATNU PORUKU NA YAMMER.**

**4. VREDNOVANJE**

Što će se vrednovati:

* tvoj izbor lika
* način na koji si lik prikazao/prikazala kroz lutku
* kvaliteta teksta koji si napisao/napisala
* lutkica
* izvedba

**Učiteljica će ti poslati povratnu informaciju o tvom projektu.**